Planéta Zem je taká veľkolepá,
že ľahko prehliadneme tie najmenšie veci v živote.
Ale keď sa pozrieme bližšie...
zbadáme celý neprebádaný svet.
Svet, v ktorom drobní hrdinovia...
a malé príšerky...
potrebujú úchvatné superschopnosti...
aby dokázali prekonať obrovské prekážky.
MALIČKÝ SVET
Všade dobre, doma najlepšie.
A pre chrčka poľného s čiernym bruškom...
je domov na vidieku v srdci Európy.
Problém je...
že vidiek sa mení.
KOMENTÁR PAUL RUDD
Kam prichádzajú stroje...
stadiaľ musia zvieratá odísť.
Väčšina je taká malá, že to nikto nepostrehne.
Šťastlivci skončia tu.
V našich záhradách.
Známe miesto.
Ale zblízka...
je to svet zázrakov...
kde vládnu malé stvorenia.
Títo drobní nájomci majú v záhrade všetko.
Pohodlnú posteľ.
Súkromné apartmány.
Aj bazén.
Zdá sa to ako raj.
Ale všade číha nebezpečenstvo.
Tým najväčším sú obri, ktorí panujú tejto zemi.
Čo robí z tohto miesta domov?
ZÁHRADA
Prišla jar.
A s ňou aj zásoby čerstvého jedla.
Ale kde je jedlo, tam budú aj problémy.
Mačky domáce zabijú viac malých cicavcov než akýkoľvek iný predátor.
Veveričky sú našťastie vrtké aj bystré.
A kde je vôľa... a oriešky... tam je aj cesta.
Ale zvládnuť lano nie je taká hračka.
Ona sa vráti.
Veveričky sú vytrvalé.
Ku kŕmidlu pre vtáky je ľahšie priletieť.
Červienky sa rozmnožujú začiatkom jari.f
Ocko musí zabezpečiť pre svoju rodinu čo najviac potravy.
Kým sa mama stará o svoje mláďatá, otec má čo robiť,
aby vtáčatká každých päť minút nakŕmil.
Najzložitejšie je vyhnúť sa iným vtákom.
Červienky sú v záhrade tie najagresívnejšie.
No tento vták je najnebezpečnejší.
Letí rýchlosťou 50 kilometrov za hodinu,
a preto sú malé vtáčiky pre jastraba špecialitou.
Nevydarený lov môže priniesť obed zdarma.
Pre mravce je samotné hľadanie potravy obrovskou expedíciou.
Musia prejsť hustými džungľami...
a prebrodiť sa veľkými púšťami.
Spoločne tvoria kolóniu 5-tisícov mravcov.
Ako ju nakŕmia, je malým zázrakom.
Začnú chovať vošky.
No nie, aby ich jedli.
Oni ich šteklia...
aby vypustili kvapky sekrétu...
sladkej tekutiny, ktorú vypúšťajú, keď sa kŕmia miazgou.
No medzi ovečkami... je aj vlk.
Lienky sú predátormi vošiek.
Mravce zaútočia silnými hryzadlami.
A spŕškou kyseliny mravčej.
Ale proti niektorým zabijakom vošiek si neporadí ani armáda mravcov.
Musia hľadať potravu inde.
V divočine si škrečky svoje územie bránia.
Ale lákadlá prepychovej záhrady ich zblížia.
Samec.
Ona spoločnosť nechce.
Škrečky možno vyzerajú neškodne, ale sú to drsní bojovníci.
On je väčší a silnejší...
ale zjavne má skôr romantické úmysly.
City však nie sú vzájomné.
Možno inokedy.
S nástupom leta sa zvieratá zameriavajú viac na párenie ako potravu.
Samica skákavky pruhovanej.
Hoci je veľká sotva ako zrnko ryže...
je nenásytná.
Tento samček by mal byť opatrný. Ľahko ho môže zabiť.
Musí dokázať, že je hodný párenia.
A to tancom.
Prešľapuje.
Vlnenie sa.
Úkroky.
Všetko musí predviesť správne.
Nie je to najlepší tanečník.
Ale aspoň si vytancoval holý život.
Leto v je plnom prúde a všade to vrie.
Samček škrečka sa vrátil.
Vytrvalosť sa mu oplatila.
Samička sa usadila
a upravuje si brloh tak, aby bol z neho domov.
V tomto období roku je záhrada plná drobných usadlíkov.
Murárka si musí nájsť bezpečný domov, kde vychová mladé.
Keď je matka sama,
je ľahšie využiť slimačiu ulitu, ako stavať od základov.
Po dôkladnej kontrole...
nakladie do ulity prvé vajíčko.
Je tu však problém.
Škorcom chutia slimáky.
Táto zámena identity môže dopadnúť zle.
Bolo to tesné.
Aby jej potomok v záhrade prežil,
musí popracovať na zabezpečení domova.
Mláďa sa vyliahne až o rok.
Nebude nažive tak dlho, aby ho ochránila.
A tak hľadá stavebný materiál.
Pozoruhodné je, že dokáže odniesť konáriky 20-krát väčšie ako ona,
aby detskú izbu zakryla.
Kúsok po kúsku premenila ulitu...
na pevnosť.
Hoci tam nebude, aby mladé ochránila,
umožnila mu najlepší začiatok.
Keď sa ľudia ukladajú na spánok,
v záhrade sa prebúdza plno nových tvorov.
Niektoré prešli strastiplnú cestu, aby sa sem dostali.
Kunka je na nebezpečnej misii.
Jeho partnerka mu zverila ich vzácne vajíčka.
Pripevnila mu ich k nohám, aby mu nespadli.
Čoskoro sa vyliahnu, takže ich musí rýchlo dostať k vode.
A riskuje pri tom život.
Ihneď zachytil nepatrný pach záhradného jazierka.
Ale najprv sa tam musí dostať.
Ježe jedia žaby.
Ale tento ježko má chuť na niečo iné.
Zázrak noci.
Slizniak.
Počas horúcich, vlhkých nocí predvádzajú jeden z najpodivuhodnejších javov prírody.
Slimák sa šplhá nahor po stope iného druha.
Keď sa dva slimáky stretnú...
tancujú.
Potom sa pustia konárika,
a spustia sa po slize.
A tak sa v bezpečí...
začnú páriť.
Po celej záhrade sa rodí nový život.
Oteckovi Kunke sa podarilo nájsť jazierko.
To isté, v ktorom sa narodil aj on.
Prírodné jazierka sú vzácne,
preto sú tie záhradné pre zvieratká životne dôležité.
Nové obdobie sa začína aj škrečkom.
Prechod do života v záhrade sa oplatil.
Samičke sa narodilo sedem mláďatiek.
Prvé dva týždne neotvoria oči.
Počas nich narastú dvojnásobne.
Aby s nimi udržala krok, musí sa mama dobre kŕmiť.
Kŕmiť toľko mladých si vyberá svoju daň.
Práca záhradníka našťastie prináša ovocie.
No vždy, keď sa škrečok odváži vyjsť von, riskuje život.
Čím menej výprav do záhrady, tým lepšie.
A robiť, čo vedia škrečky najlepšie.
Do vačkov sa im zmestí potrava na tri chody.
Ale ústa už širšie neotvorí.
Uprostred leta sa záhrada rýchlo rozrastá.
Aj drobné zvieratká, ktoré ju pojedajú.
Práve vyliahnutá
larva hranostajníka vŕbového je taká drobná, že by prešla očkom ihly.
Ale táto húsenica je poriadne hladná.
Počas troch týždňov rastie...
a narastie...
do tisíckrát väčšej veľkosti.
Teraz, keď sa záhrada rozbujnela, ľudia ju chcú zase dostať pod kontrolu.
Ale príroda vie zasadiť protiúder.
Vystreknúť kyselinu väčšinou zaberie.
Mnohé drobné tvory používajú na obranu chemické zbrane.
Ale ľudia majú zbrane hromadného ničenia.
Pre mravce stále na výprave za jedlom...
je to masaker.
Napriek mnohým obetiam
mravce ranených neopustia.
Odnesú ich naspäť do kolónie.
Nebude ľahké nájsť cestu domov.
A v nízkej tráve ich teraz nič nekryje.
Škorcom chutia mravce ešte viac ako slimáky.
Teraz sa použitie kyseliny nevypláca.
Škorec ho dokonca povzbudzuje.
Kyselina je prospešná pre perie a chráni pred parazitmi.
Ale vytŕčať sa na šírom trávniku je nebezpečné.
Šťastný koniec pre mravce.
Od domova ich delí posledná prekážka.
Spaľujúce slnko.
Pohyblivý piesok.
A smrtiace mravcolevy.
Kopú pasce a rozrývajú piesok, aby zabránili obetiam v úteku.
Statočný mravec riskuje vlastný život pre kamaráta v núdzi.
Tentoraz ho nedokáže zachrániť.
Ale vďaka svojej obetavosti sa väčšina mravcov dostane domov.
Štvortýždňové malé škrečky sú neposedné.
Čas preskúmať záhradu.
Mama im zabezpečila začiatok na dobrom mieste.
V zelenej oáze...
v stále sa meniacom svete.
Možno nie je dokonalý.
Ale je to domov.
Zvieratká v našej záhrade často vnímame ako škodcov.
Ale zastavme sa a pozrime sa na ne bližšie.
A uvidíme celé spoločenstvo drobných zázračných tvorov,
ktoré sa snažia spraviť si v našom svete domov.
Ľahko zabúdame, aké je to byť malým.
Ale s pomocnou rukou...
Aj tí najmenší...
dokážu veľké veci.
Preklad titulkov: Monika Sitarčíková